ಈ ದಿನಕ್ಕಾಗಿ ನಾವು ತಪಸ್ಸು ಮಾಡಿದ್ದೆವು: ರಾಮಮಂದಿರ ಉದ್ಘಾಟನೆ ಬಗ್ಗೆ ಮುಸ್ಲಿಂ ಕರಸೇವಕ ಮಾತು

– ಅಯೋಧ್ಯೆಯಿಂದ ಬಂದ ಅಕ್ಷತೆ, ಪತ್ರ, ರಾಮಮಂದಿರ ಫೋಟೋ ಕಂಡು ಮೊಹಮ್ಮದ್‌ ಹಬೀಬ್‌ ಭಾವುಕ

ನವದೆಹಲಿ: ದೂರದ ಅಯೋಧ್ಯೆಯಿಂದ ಬಂದ ಪತ್ರ, ಅಕ್ಷತೆ, ರಾಮಮಂದಿರದ ಫೋಟೋ ಕಂಡು ಮುಸ್ಲಿಂ ಕರಸೇವಕ ಮೊಹಮ್ಮದ್‌ ಹಬೀಬ್‌ ಭಾವುಕರಾಗಿದ್ದಾರೆ.

ಇದೇ ಜ.22 ರಂದು ಅಯೋಧ್ಯೆ ರಾಮಮಂದಿರ ಉದ್ಘಾಟನೆ ಹಿನ್ನೆಲೆಯಲ್ಲಿ ಹಬೀಬ್‌ ಮನೆಗೆ ಅಕ್ಷತೆ, ಪತ್ರ ಮತ್ತು ರಾಮಮಂದಿರ ಫೋಟೋ ಕಳುಹಿಸಲಾಗಿದೆ. ‘ನಾನು ಅಕ್ಷತೆ ಪಡೆದು ಭಾವುಕನಾದೆ’ ಎಂದು 70 ವರ್ಷದ ಕರಸೇವಕ ಹಾಗೂ ಬಿಜೆಪಿಯ ಜಿಲ್ಲಾ ಘಟಕದಲ್ಲಿ ವಿವಿಧ ಹುದ್ದೆಗಳನ್ನು ಅಲಂಕರಿಸಿದ್ದ ಹಬೀಬ್‌ ತಿಳಿಸಿದ್ದಾರೆ.

ನಾನು ಕೂಡ ಕರಸೇವಕ. 1992ರ ಡಿಸೆಂಬರ್‌ 2 ರಂದು ನಾಲ್ಕೈದು ದಿನಗಳ ಕಾಲ ಕರಸೇವಕರೊಂದಿಗೆ ಅಯೋಧ್ಯೆಯಲ್ಲಿ ನಾನು ಕೂಡ ಇದ್ದೆ. 1992 ರ ಡಿಸೆಂಬರ್‌ 6 ರಂದು ಬಾಬ್ರಿ ಮಸೀದಿ ನೆಲಸಮ ಮಾಡಲಾಯಿತು. ಇದು ದೇಶಾದ್ಯಂತ ಧಂಗೆ ಹುಟ್ಟುಹಾಕಿತು ಎಂದು ಹಬೀಬ್‌ ನೆನಪಿಸಿಕೊಂಡಿದ್ದಾರೆ.

ಜನವರಿ 22 ರಂದು ದೇವಾಲಯದ ಪವಿತ್ರೀಕರಣ ನಿಗದಿಪಡಿಸಲಾಗಿದೆ. ಇದು ಎಲ್ಲರಿಗೂ ಐತಿಹಾಸಿಕ ದಿನವಾಗಲಿದೆ. ಈ ದಿನಕ್ಕಾಗಿ ನಾವು ತಪಸ್ಸು ಮಾಡಿದ್ದೆವು ಎಂದು ಮೊಹಮ್ಮದ್‌ ಹಬೀಬ್‌ ತಿಳಿಸಿದ್ದಾರೆ. ಜ.22 ರಂದು ನಡೆಯಲಿರುವ ಪ್ರಾಣ ಪ್ರತಿಷ್ಠೆ ಕಾರ್ಯಕ್ರಮವನ್ನು ಟಿವಿಯಲ್ಲಿ ವೀಕ್ಷಿಸುತ್ತೇನೆ. ಮುಂದೊಂದು ದಿನ ಅಯೋಧ್ಯೆ ರಾಮಮಂದಿರಕ್ಕೆ ಭೇಟಿ ನೀಡಿ ರಾಮನ ದರ್ಶನ ಪಡೆಯಲಿದ್ದೇನೆ ಎಂದು ಹಬೀಬ್‌ ಹೇಳಿದ್ದಾರೆ.

ಭಗವಾನ್‌ ರಾಮ ನಮ್ಮ ಪೂರ್ವಜರು. ಪೂರ್ವಜರನ್ನು ನೆನಪಿಸಿಕೊಳ್ಳುವುದು ಭಾರತೀಯತೆ ಎಂದು ಹಬೀಬ್‌ ಅಭಿಪ್ರಾಯಪಟ್ಟಿದ್ದಾರೆ. ಮಿರ್ಜಾಪುರದ ನೆರೆಯ ಜಿಲ್ಲೆಯ ವಾರಣಾಸಿಯಲ್ಲಿ, ಮುಸ್ಲಿಂ ಮಹಿಳೆಯರ ಕಲ್ಯಾಣಕ್ಕಾಗಿ ಕೆಲಸ ಮಾಡುವ ತನ್ನ ಮುಸ್ಲಿಂ ಮಹಿಳಾ ಫೌಂಡೇಶನ್ ಅನ್ನು ನಡೆಸುತ್ತಿರುವ ಸಾಮಾಜಿಕ ಕಾರ್ಯಕರ್ತೆ ನಜ್ನೀನ್ ಅನ್ಸಾರಿ ಕೂಡ ಸಂತೋಷವಾಗಿದ್ದಾರೆ.

ನಾವು ಭಗವಾನ್ ಶ್ರೀರಾಮನ ಜ್ಯೋತಿಯನ್ನು ತಂದು ಕಾಶಿಯಲ್ಲಿರುವ ಹಿಂದೂ ಮತ್ತು ಮುಸ್ಲಿಂ ಕುಟುಂಬಗಳಿಗೆ ನೀಡುತ್ತೇವೆ. ಅದನ್ನು ಜನವರಿ 22 ರವರೆಗೆ ಎಡಬಿಡದೆ ಸುಡುವಂತೆ ಮನವಿ ಮಾಡುತ್ತೇವೆ. ಏಕೆಂದರೆ ಇಲ್ಲಿ ಒಬ್ಬ ವ್ಯಕ್ತಿಯೂ ಭಗವಾನ್ ರಾಮನಲ್ಲ ಎಂದು ಹೇಳಲು ಸಾಧ್ಯವಿಲ್ಲ. ರಾಮ ನಮ್ಮ ಪೂರ್ವಜ. ರಾಮನು ಪ್ರತಿಯೊಂದು ಕಣದಲ್ಲೂ ನೆಲೆಸಿದ್ದಾನೆ. ನಾವು ನಮ್ಮ ಧರ್ಮಗಳನ್ನು ಬದಲಾಯಿಸಬಹುದು ಎಂದು ನಮಗೆಲ್ಲರಿಗೂ ಗೊತ್ತು. ಆದರೆ ನಾವು ನಮ್ಮ ಪೂರ್ವಜರನ್ನು ಬದಲಾಯಿಸಲು ಸಾಧ್ಯವಿಲ್ಲ. ಅಯೋಧ್ಯೆಯಲ್ಲಿ ಭಗವಾನ್ ರಾಮನನ್ನು ಪ್ರತಿಷ್ಠಾಪಿಸಲಾಗುತ್ತದೆ. ಇದಕ್ಕಿಂತ ಹೆಚ್ಚಿನ ಸಂತೋಷ ಏನಿದೆ ಎಂದು ನಜ್ಮಾ ಹೇಳಿದ್ದಾರೆ.